KOMISSION ASETUS (EY) N:o 1793/95, annettu 25 päivänä heinäkuuta 1995, Azorien ja Madeiran riisialan tuotteiden hankintataseen vahvistamisesta ja yhteisöstä lähtöisin olevien tuotteiden tukien tarkistamista koskevista yksityiskohtaisista säännöistä



Virallinen lehti nro L 174 , 26/07/1995 s. 0006 - 0007



KOMISSION ASETUS (EY) N:o 1793/95, annettu 25 päivänä heinäkuuta 1995, Azorien ja Madeiran riisialan tuotteiden hankintataseen vahvistamisesta ja yhteisöstä lähtöisin olevien tuotteiden tukien tarkistamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92 (1), sellaisena kuin se on viimeksi muutettuna neuvoston asetuksella (EY) N:o 3290/94 (2), ja erityisesti sen 10 artiklan, sekä katsoo, että Azorien ja Madeiran tiettyjen maataloustuotteiden erityisen hankintajärjestelmän soveltamista koskevat yhteiset yksityiskohtaiset säännöt vahvistetaan komission asetuksessa (ETY) N:o 1696/92 (3), sellaisena kuin se on viimeksi muutettuna asetuksella (ETY) N:o 2596/93 (4), asetuksen (ETY) N:o 1600/92 2 artiklan säännösten soveltamiseksi olisi vahvistettava Azorien ja Madeiran riisialan tuotteiden arvioitu hankintatase; kyseisen taseen olisi mahdollistettava kyseisen alueen tarpeiden perusteella vahvistetun kokonaismäärän tarkistaminen kesken varainhoitovuoden, asetuksen (ETY) N:o 1600/92 3 artiklan 2 kohdan soveltamiseksi olisi säädettävä yhteisön markkinoilta lähtöisin olevien riisialan tuotteiden toimittamiseksi myönnettävän tuen tarkistamisesta uuden markkinointivuoden tuesta hyötyvien hankintasopimusten välttämiseksi erityisesti ennen sadonkorjuuta sekä alan kauppatapojen huomioon ottamiseksi; kyseinen tarkistus olisi suoritettava tukitodistuksen hakukuukauden ja vastaavasti todistukseen tehtävien merkintöjen tehokuukauden voimassa olevien interventio-ostohintojen välisen erotuksen perusteella; kyseistä tarkistusmenetelmää olisi sovellettava 1 päivästä heinäkuuta 1995, koska asetusta (EY) N:o 3290/94 sovelletaan riisialalla kyseisestä päivästä alkaen, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1600/92 2 artiklan mukaisesti liitteessä vahvistetaan riisialan arvioidun taseen määrät, jotka vapautetaan kolmansista maista tulevalta tuonnilta kannettavasta tuontitullista tai jotka saavat yhteisön tukea. 2 artikla Asetuksen (ETY) N:o 1600/92 3 artiklan 2 kohdan soveltamiseksi tuen määrää tarkistetaan interventiohintaan sovellettavien kuukausittaisten korotusten tason ja tarvittaessa kyseisen hinnan vaihteluiden perusteella jalostusasteen mukaan sovellettavalla muuntokurssilla. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 173, 27.6.1992, s. 1 (2) EYVL N:o L 349, 31.12.1994, s. 105 (3) EYVL N:o L 179, 1.7.1992, s. 6 (4) EYVL N:o L 238, 23.9.1993, s. 24 LIITE >TAULUKON PAIKKA>